Diari Oficial de la Generalitat Valenciana


Sumari del DOGV 4974, del 30-03-2005 (2005/3132)

Informació pública de la iniciació del procediment simplificat per al programa de desenvolupament d'actuació integrada de la unitat d'execució delimitada pel pla de reforma interior Lloma de Gualo . Camarena (sector 11) de Godella.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3132


Organisme emissor
:   Urbanizadora Lloma de Camarena, SL

Tipus de document
:   Anunci

Informació pública de la iniciació del procediment simplificat per al programa de desenvolupament d'actuació integrada de la unitat d'execució delimitada pel pla de reforma interior Lloma de Gualo - Camarena (sector 11) de Godella. [2005/A3132]
  
A l'empara del que disposa la Llei 6/1994, Reguladora de l'Activitat Urbanística (LRAU), amb data 16 de febrer de 2005, i a instància de l'entitat Urbanizadora Lloma de Camarena, SL, es va presentar davant de l'Ajuntament de Godella, amb el número 001172 de registre d'entrada, l'alternativa tècnica del programa d'actuació integrada de la unitat d'execució delimitada pel pla de reforma interior Lloma de Gualo - Camarena (sector 11) de Godella, que inclou memòria de l'alternativa tècnica, projecte d'urbanització i pla de reforma interior de millora.
  
Per a la seua tramitació pel procediment simplificat de l'article 48 de la LRAU, s'ha depositat una còpia de l'esmentada alternativa tècnica a la Notaria de Fernando Barber Rubio, sítia a Burjassot, a l'avinguda dels Màrtirs de la Llibertat, número 5.
  
En compliment del que estableix l'article 46.3 de la LRAU, es publica l'edicte corresponent en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, amb l'advertiment que, dins del termini de 20 dies comptadors des de la publicació de l'últim anunci, qualsevol persona interessada podrà comparéixer a l'esmentada Notaria per a consultar els documents que integren l'alternativa tècnica i obtindre, a costa seua, una còpia total o parcial de l'acta. Així mateix, durant el mateix termini, podran consultar la documentació a l'Ajuntament de Godella, al Departament d'Urbanisme (carrer Major, núm. 45), i presentar-hi, per a incorporar-les a l'esmentada documentació, tant al·legacions com alternatives tècniques que pretenguen competir amb l'exposada al públic.
  
En els cinc dies següents al venciment del termini d'informació pública, qualsevol persona podrà presentar a l'Ajuntament de Godella proposicions juridicoeconòmiques en una plica tancada; l'acte d'obertura de pliques tindrà lloc una vegada haja conclòs el termini per a presentar-les i s'haja acreditat la remissió d'avisos als titulars cadastrals afectats per l'actuació.
  
Així mateix, el present anunci compleix amb la funció de notificació de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per als propietaris de parcel·les afectades, als qui, després d'haver-se intentat la notificació no s'haguera pogut efectuar.